OpenLLM-France/wikimedia huggingface dataset:
# El professor guillat (pel·lícula de 1996)

El professor guillat (títol original en anglès: The Nutty Professor) és una pel·lícula estatunidenca dirigida per Tom Shadyac, estrenada l'any 1996. Ha estat doblada al català.

## Argument

El professor Sherman Klump, professor tímid, té problemes amb la seva obesitat. Quan s'enamora de la bonica Carla Purty, decideix posar a punt una poció que el transformarà en un home prim i seductor, Buddy Love.

## Repartiment

* Eddie Murphy: professor Sherman Klump / Buddy Love / Lance Perkins / Cletus 'Papà' Klump / Anna Pearl 'Mama' Jensen Klump / Ida Mae 'Granny' Jensen / Ernie Klump, Sr.
* Jada Pinkett Smith: professor Carla Purty
* James Coburn: Harlan Hartley
* Larry Miller: Dean Richmond
* Dave Chappelle: Reggie Warrington
* John Ales: Jason
* Patricia Wilson: Grace, la secretària de Dean
* Jamal Mixon: Ernie Jr. "Hercules" Klump
* Nichole McAuley: modista
* Hamilton von Watts: inspector d'higiene
* Chao Li Chi: personatge asiàtic
* Tony Carlin: hoste
* Quinn Duffy: cambrer
* Montell Jordan: ell mateix
* Doug Williams: líder del grup

## Al voltant de la pel·lícula

* El film és un remake d'El professor guillat, un film de Jerry Lewis estrenat l'any 1963.
* Peter Segal va dirigir una continuació l'any 2000: Nutty Professor II: The Klumps.
* "Comèdia tremendament irregular que tan sols va servir per augmentar l'ego personal del seu conegut protagonista".

## Premis i nominacions
### Premis

* Oscars 1997: Oscar al millor maquillatge per a Rick Baker i David Leroy Anderson.
* BAFTA 1997: BAFTA al millor maquillatge per a Rick Baker i David Leroy Anderson.

### Nominacions

* Globus d'Or 1997:Globus d'Or al millor actor musical o còmic per a Eddie Murphy
* Premis MTV Movie 1997: millor actuació còmica i millor actuació masculina per a Eddie Murphy.

## Referències

* 1 2 «El professor guillat». esadir.cat.
* ↑ «The Nutty Professor». The New York Times.
* ↑ Morales, Fernando «The Nutty Professor». El País.
# Sent Mamet (Gard)

Sant Mamet del Gard (en francès Saint-Mamert-du-Gard) és un municipi francès situat al departament del Gard i a la regió d'Occitània.
# El tresor de l'Amazones

El tresor de l'Amazones (original: The Rundown) és una pel·lícula d'acció estatunidenca del 2003 dirigida per Peter Berg protagonitzada per Dwayne Johnson, Seann William Scott, Christopher Walken i Rosario Dawson.Ha estat doblada al català.

## Argument

Beck (The Rock) treballa com a guardaespatlles, pels deutes que té amb Boby. Aquest últim li demana recuperar el seu fill Travis (Seann William Scott), arqueòleg que s'ha escapat de la seva facultat per marxar a la recerca d'un tresor perdut «el Gat del Diable». Molt aviat aquesta missió porta Beck i Travis a enfrontar-se al ric propietari local Hacher (Christopher Walken) que explota la població local a les mines, la jungla hostil brasilera i els rebels que desitgen alliberar-se del jou de Hacher.

## Repartiment

* Dwayne Johnson: Beck
* Seann William Scott: Travis
* Rosario Dawson: Mariana
* Christopher Walken: Hatcher
* Ewen Bremner: Declan
* Jon Gries: Harvey
* William Lucking: Billy Walker

## Al voltant de la pel·lícula

En aquesta pel·lícula fa una breu aparició Arnold Schwarzenegger en el paper de l'amo d'un local nocturn: en l'escena inicial, es creua fugaçment amb The Rock dient-li "Diverteix-te".
Durant una de les seqüències inicials Beck "treballa" en un recepta de cuina i anota "porc" a la seva agenda començant a escriure sota la traducció anglesa, però és interromput després de "mush....." Més vegades durant la pel·lícula (a manera d'irònic eslògan), Beck intenta acabar de parlar sense aconseguir-ho.
En l'escena on el camió que portava Travis esclata darrere Beck, es pot veure que les imatges estan invertides: el protagonista té els dos fusells a la mà esquerra (i no a la dreta) i el tall sobre la seva samarreta sota l'omòplat és "traslladat" a l'altre cantó.

## Referències

* ↑ esadir.cat. El tresor de l'Amazones. esadir.cat.
* ↑ The New York Times. The Rundown. (en anglès). The New York Times.
* ↑ «Trivia» (en anglès). IMDb.
# Els Tres Amigos

Els Tres Amigos (títol original: Three Amigos) és una pel·lícula estatunidenca dirigida per John Landis, el 1986. Ha estat doblada al català.

## Argument

A Mèxic el 1916, Carmen, acompanyada de Rodrigo, vinguts d'un petit poble de nom Santo Poco, demanen ajuda en un bar, amb la finalitat de caçar El Guapo, que els tiranitza. Però l'únic voluntari que es presenta només s'interessa pels bonics ulls de Carmen. Fugint del bar, Carmen i Rodrigo es troben en una església, on sobre una pissarra, percep tres justiciers en acció: Lucky, Ned i Dusty, també coneguts sota el nom de Tres Amigos, que poden ajudar-los a caçar els bandits. Carmen decideix enviar-los un telegrama, convidant-los a venir al seu poble, per acabar amb El Guapo. El que Carmen ignora, és que Lucky, Ned i Dusty de fet no són més que actors del cinematògraf, especialitzats en papers de cow-boys justiciers.

## Repartiment

* Steve Martin: Lucky Day
* Chevy Chase: Dusty Bottoms
* Martin Short: Ned Nederlander
* Alfonso Arau: El Guapo
* Patrice Martinez: Carmen
* Tony Plana: Jefe
* Kai Wulff: L'alemany
* Abel Franco: Papa Sanchez
* Joe Mantegna: Harry Flugleman
* Jon Lovitz: Morty
* Phil Hartman: Sam
* Fred Asparagus: El barman

## Al voltant de la pel·lícula

* Rick Moranis va ser cridat per formar part del repartiment.
* Al principi, els tres amigos havien de ser interpretats per Steve Martin, Dan Aykroyd i John Belushi, després d'una entrevista de Steve Martin.
* Les cançons The ballad of the three threeamigos, My little buttercup i Blue Shadows, de Randy Newman, són cantades per Chevy Chase, Steve Martin i Martin Short.
* Alfonso Arau va actuar a Grup salvatge l'any 1969.
* És el mateix poble que es va fer servir de decoració per la pel·lícula Els set magnífics.

## Referències

* 1 2 esadir.cat. Els Tres Amigos. esadir.cat.
* ↑ «Three Amigos». The New York Times.
# Els nois del costat

Els nois del costat (títol original: The Boys Next Door) és una pel·lícula estatunidenca dirigida per Penelope Spheeris, estrenada l'any 1985. Ha estat doblada al català.

## Argument

Roy Alston i Bo Richards, dos marginats de l'institut abocats a un futur apagat, abandonen la seva petita ciutat després de la cerimònia de diplomatura per fer una volta a Los Angeles. A la carretera, els dos joves entren en una espiral de violència.

## Repartiment

* Charlie Sheen: Bo Richards
* Maxwell Caulfield: Roy Alston
* Patti De Arbanville: Angie
* Christopher McDonald: l'inspector Mark Woods
* Hank Garrett: l'inspector Ed Hanley
* Moon Uneix Zappa: Nancy
* Dawn Schneider: Bonnie
* Kurt Christian: Shakir
* Grant Heslov: Joe Gonzales

## Referències

* ↑ The Boys Next Door (1985) - Box office / business/ Els nois del costat a Internet Movie Database (anglès)
* ↑ esadir.cat. Els nois del costat. esadir.cat.
* ↑ «The Boys Next Door». The New York Times.
# Flaus

Flaus (en francès Flaux) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Glimmer man

Glimmer man (títol original: The Glimmer Man) és una pel·lícula estatunidenca dirigida per John Gray, estrenada l'any 1996.Ha estat doblada al català.

## Argument

Cole era abans el millor assassí dels serveis secrets. Ha canviat de vida i ha esdevingut criminòleg a Nova York. Cridat a Los Angeles per resoldre una onada d'homicidis, es veu obligat a fer equip amb Campbell. Però tot enfronta els dos homes.

## Repartiment

* Steven Seagal: El tinent Jack Cole
* Keenen Ivory Wayans: L'inspector Jim Campbell
* Bob Gunton: Franck Deverell
* Brian Cox: M. Smith
* John M. Jackson: Donald Cunningham
* Ryan Cutrona: El capità Harris
* Richard Guant: L'inspector Roden
* Stephen Tobolowsky: Christopher Maynard
* Dennis Cockrum: L'inspector Tom Farrell
* Johnny Strong: Johnny Deverall
* Michelle Johnson: Jessica Cole
* Nikki Cox: Millie
* Harris Laskawy: El forense
* Wendy Robie: Melanie Sardes
* Peter Jason: El pare de Millie

## Crítica

* "Molta acció i les seves corresponents dosis d'intriga (...) Fluixeta, encara que no és de les pitjors"

## Referències

* ↑ «Glimmer man». esadir.cat.
* ↑ «Glimmer man». The New York Times.
* ↑ Morales, Fernando «Glimmer man». El País.
# La Cadièira e Cambon

La Cadièira e Cambon (en francès La Cadière-et-Cambo) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Gresca fins al final

Gresca fins al final (This Is the End) és una pel·lícula estatunidenca de 2013 de comèdia de terror que s'ambienta en un món postapocalíptic, dirigida i co-escrita per Seth Rogen i Evan Goldberg. Basada en el curtmetratge de 2007 Seth and Jay vs. the Apocalypse de Seth Rogen, Evan Goldberg i Jason Stone. Protagonitzada per Seth Rogen, James Franco, Jonah Hill i amb múltiples cameos com de Rihanna, Emma Watson, Paul Rudd, Jason Segel i els Backstreet Boys. Tot i estar doblada al català, acutalment només es troba subtitulada a Movistar + entre les diferents plataforms de streaming.

## Argument

El film succeeix en una festa a la casa de James Franco on hi ha diversos famosos i antics alumnes de Seth Rogen. A James Franco, Seth Rogen, Michael Cera i Jay Baruchel s'uneixen Danny McBride, Jonah Hill i Craig Robinson. Aquests sis amics es trobaran atrapats en una casa després que una sèrie d'esdeveniments estranys i catastròfics comencin a devastar Los Angeles.

## Repartiment

La majoria del repartiment de la pel·lícula retrata versions fictícies i exagerades de si mateixos:
* Jay Baruchel
* Seth Rogen
* Craig Robinson
* Danny McBride
* James Franco
* Jonah Hill
* Emma Watson
* Kevin Hart
* Paul Rudd
* Rihanna
* Christopher Mintz-Plasse
* Mindy Kaling
* David Krumholtz
* Michael Cera
* Martin Starr
* Aziz Ansari
* Channing Tatum
* Backstreet Boys
* Jason Segel (No acreditat)

## Referències

* ↑ «Seth Rogen And Evan Goldberg's This Is The End Is Returning To Theaters». CINEMABLEND, 03-09-2013.
* ↑ Ryan, Mike. «'This Is The End': Is It The Most Effed Up Movie Of The Year?» (en anglès), 31-05-2013. [Consulta: 28 gener 2018].
* 1 2 3 «This Is the End: Film Review» (en anglès). The Hollywood Reporter.
* ↑ Pulver, Andrew. «Blockbuster's final film rental is... This Is the End» (en anglès), 12-11-2013. [Consulta: 28 gener 2018].
* 1 2 Child, Ben. «This Is the End: watch the red band trailer – video» (en anglès), 03-04-2013. [Consulta: 28 gener 2018].
* ↑ Kermode, Mark. «This Is the End – review» (en anglès), 29-06-2013. [Consulta: 28 gener 2018].
* 1 2 «Arriba el nou tràiler de la comèdia apocalítptica de Seth Rogen 'This is the end'». Ara.cat.
* ↑ «Ready player one». Goita què fan, ara!. [Consulta: 24 desembre 2022].
* ↑ «First Red-Band Clip and Poster for Seth Rogen's THIS IS THE END Starring Jay Baruchel, James Franco, Danny McBride, Jonah Hill, and Many More» (en anglès). Collider, 20-12-2012.
# Mònica Martínez Bravo

Mònica Martínez Bravo (Barcelona, 1982) és una economista catalana. Des del 12 d'agost de 2024, és consellera de Drets Socials i Inclusió de la Generalitat de Catalunya.

## Trajectòria

Va estudiar Economia a la Universitat Pompeu Fabra (2004) i va obtenir el doctorat en Economia al Massachusetts Institute of Technology (MIT) (2010). Ha estat professora al Centre d'Estudis Monetaris i Financers (2013-en excedència), professora a la Universitat Johns Hopkins (2010-2012) i professora visitant al Massachusetts Institute of Technology.
Entre el 2021 i el 2023 va ser investigadora principal i coordinadora científica de l'equip d'investigadors que dóna suport al Ministeri d'Inclusió, Seguretat Social i Migracions en l'avaluació dels itineraris d'inclusió associats a l'Ingrés Mínim Vital. Al gener de 2024, va ser nomenada secretària general d'Inclusió al Govern d'Espanya fins a l'agost del mateix any, quan va ser designada consellera de Drets Socials i Inclusió pel president de la Generalitat, Salvador Illa.

## Referències

* ↑ Yuste, Joan Abel. «Paritari, veterà de la política i més vell que el d’Aragonès: així és el nou Govern», 12-08-2024. [Consulta: 12 agost 2024].
* ↑ «Mónica Martínez Bravo» (en espanyol europeu). [Consulta: 21 agost 2024].
# Chrysolophus

Crhysolophus és un gènere d'ocells de la subfamília dels fasianins (Fasianinae), dins la família dels fasiànids (Fasianidae). Aquests faisans habiten a les muntanyes del sud-est del Tibet, centre i sud de la Xina i nord de Myanmar.
S'han descrit dues espècies dins aquest gènere. Ambdues espècies hibriden en captivitat:
* Faisà daurat (Chrysolophus pictus).
* Faisà de Lady Amherst (Chrysolophus amherstiae).

## Referències

* ↑ Classificació dels gal·liformes segons el IOC (versió 2.4, 2010) Arxivat 2013-04-13 a Wayback Machine. [Rev. 18-07-2010] (anglès)
# Associació de Pares de Treballadors de SEAT amb Fills Disminuïts

Associació de Pares de Treballadors de SEAT amb Fills Disminuïts (ASPROSEAT) és una associació creada el 1976 per treballadors de SEAT de Barcelona, tot i que no es va constituir en associació fins al 1979.
L'associació té com a finalitat dur a terme activitats adreçades a la promoció, l'atenció i la integració social de persones amb discapacitat. Ofereix serveis residencials per a persones amb disminució psíquica que tenen una certa autonomia per fer les activitats pròpies de la vida diària, però que malgrat això difícilment poden residir a la llar, ja sigui per problemes derivats de la seva discapacitat, per manca de familiars o per l'edat avançada dels familiars. Atén un total de 24 usuaris. Disposa també del servei Respir d'atenció temporal, adreçat als pares que, en un moment donat, el necessitin.
Entre els seus serveis també destaquen dos centres ocupacionals, denominats «Centre Ocupacional 1981, que ofereixen serveis de teràpia ocupacional amb l'objectiu de facilitar als usuaris una atenció diürna de tipus rehabilitador d'acord amb les possibilitats de cada persona, mitjançant un programa individualitzat que els permeti aconseguir una màxima integració social. Hi participen 105 usuaris. L'Associació també gestiona un centre especial de treball on actualment treballen 94 persones, tot i que està previst que, en el termini de dos anys, arribi a la màxima capacitat de treballadors: 130 persones.
El 2004 va rebre la Medalla d'Honor de Barcelona.

## Enllaços externs

* Pàgina d'ASPROSEAT Arxivat 2008-07-24 a Wayback Machine.
# Gai Cassi Longí Var

Gai Cassi Longí Var (llatí: Gaius Cassius Longinus Varus) va ser un magistrat romà d'orígens incerts, membre de la gens Càssia i de la família Cassi Longí.
Va ser elegit cònsol l'any 73 aC junt amb Marc Terenci Varró Lucul·le i van proposar una llei coneguda com a lex Terentia Cassia per la qual l'estat podria comprar gra i el podria vendre a baix preu a Roma.
L'any 72 aC va ser enviat com a procònsol a la Gàl·lia Cisalpina i Espàrtac el va derrotar prop de Mutina, però no va morir en la batalla tot i que Orosi ho afirma. L'any 66 aC va donar suport a la Lex Manília que donava a Gneu Pompeu el comandament de la guerra contra Mitridates VI Eupator del Pont.
Es sospita que va morir molt vell l'any 43 aC en què s'esmenta a un consular de nom Var que va ser proscrit i assassinat a Minturnae.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 799.
# El club social de Cheyenne

El club social de Cheyenne (títol original en anglès: The Cheyenne Social Club) és una pel·lícula dels Estats Units, dirigida i produïda per Gene Kelly i estrenada el 1970. Ha estat doblada al català.
Dos anys després de Els cinc fugitius, la pel·lícula de Vincent McEveety on James Stewart, el xèrif de Firecreek i Henry Fonda, al capdavant de les brigades armades que terroritzaven la petita ciutat, s'enfrontaven, Gene Kelly va reunir de nou aquest duo d'actors en aquesta comèdia on són, aquesta vegada, inseparables amics.

## Argument

El 1867, John O'Hanlan (James Stewart) i el seu inseparable acòlit Harley Sullivan (Henry Fonda) són dos cowboys molt joves però dues personalitats apassionades i felices en el seu ofici, actuant a Texas.
Un dia, John O'Hanlan rep una carta d'un advocat de Cheyenne, a Wyoming; s'assabenta així com el seu difunt germà, un ésser poc recomanable, li deixa un bé en herència, sota el nom Cheyenne Social Club.
Ell, que l'únic patrimoni que té és el seu cavall, es convertirà doncs en propietari i, sense trigar més, marxa a cavall a Wyoming, acompanyat del seu amic Harley Sullivan, per a un periple de 1600 km. Arribats a la destinació després d'aquest llarg viatge, descobreixen que el Cheyenne Social Club és un prostíbul. Home virtuós, John O'Hanlan queda trasbalsat i decideix fer fora les encantadores senyoretes de l'establiment i reconvertir-lo en una honorable pensió de família.
És sense comptar amb la determinació de les noies i dels notables; posaran en marxa una minirevolució a Cheyenne.

## Repartiment

* James Stewart: John O'Hanlan
* Henry Fonda: Harley Sullivan
* Shirley Jones: Jenny
* Jackie Joseph: Annie Jo
* Sue Ane Langdon: Opal Ann
* Elaine Devry: Pauline
* Robert Middleton: Barkeep
* Dabbs Greer: Jedediah W. Willowby
* Robert J. Wilke: Corey Bannister
* Carl Reindel: Pete Dodge
* Charlotte Stewart: Mae
* Jean Willes: Alice

## Premis i nominacions
### Nominacions

* 1971: Script Guild of America per la millor comèdia escrita directament pel cinema

## Referències

* ↑ «El club social de Cheyenne». Ésadir.cat. [Consulta: 7 febrer 2022].
* ↑ «The Cheyenne social club». The New York Times.
* ↑ el palmarès Script Guild of America 1971, al lloc IMDb
# Zircarsita

La zircarsita és un mineral de la classe dels fosfats.

## Característiques

La zircarsita és un arsenat de fórmula química Na₁₈Cu₁₂ZrO₈(AsO₄)₈Cl₆. Va ser aprovada com a espècie vàlida per l'Associació Mineralògica Internacional en el mes de setembre de l'any 2024. Encara resta pendent de publicació. Cristal·litza en el sistema isomètric. Es tracta d'una espècie relacionada química i estructuralment amb l'arsmirandita, la lehmannita i la lebedevita.
Segons la classificació de Nickel-Strunz pertany a «08.BK: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 2:1, 2,5:1» juntament amb d'altres minerals com la brasilianita o la jamesita. L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 6143/1.

## Formació i jaciments

Va ser descoberta a la fumarola Arsenàtnaia, situada al segon con d'escòria de l'avanç nord de la Gran erupció fisural del Tolbàtxik (Territori de Kamtxatka, Rússia). Aquest indret és l'únic de tot el planeta on ha estat descrita aquesta espècie mineral.

## Referències

* 1 2 «Zircarsite» (en anglès). Mindat. [Consulta: 30 novembre 2024].
* 1 2 Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 81». European Journal of Mineralogy, 36, 5, 21-10-2024, pàg. 917–923. DOI: https://doi.org/10.5194/ejm-36-917-2024 [Consulta: 30 novembre 2024].
* ↑ «Strunz-mindat (2024) Classification - With medium-sized and large cations, (OH, etc.):RO4 = 2:1, 2.5:1». Mindat. [Consulta: 30 novembre 2024].
# Torre Perla Oriental

La Torre Perla Oriental (en anglès: Oriental Pearl Tower; en xinès simplificat: 东方明珠电视塔; en xinès tradicional: 東方明珠電視塔; en pinyin: Dōngfāng Míngzhū diànshì tǎ) és una torre de telecomunicacions de 468 metres d'alçada construïda al districte de Pudong de la ciutat de Shanghai, a la República Popular de la Xina. Es troba a la vora del riu Huangpu, a Lujiazui, Pudong, davant del Bund. Des de la seva obertura el 1995 la torre s'ha convertit en una gran atracció turística (rep 3 milions de visitants cada any) i una icona cultural de la ciutat.

## Dades tècniques

La torre va ser inaugurada l'any 1995. Té una alçada de 468 metres. El seu disseny està format per cinc esferes a diferents alçades. La més gran té un diàmetre de 50 metres; la que està situada una mica més amunt té un diàmetre de 45 metres. Totes dues estan unides per tres columnes de 9 metres de diàmetre cadascuna. Les dues esferes estan recolzades mitjançant bigues de formigó a la resta.
La torre té tres nivells amb miradors. El mirador més alt està situat a 350 metres i rep el nom de “Mòdul Espacial”. Hi ha un altre mirador a 263 metres i un altre, conegut com a “Ciutat de l'espai”, a 90 metres. La torre compta també amb un restaurant giratori a 267 metres.
La plataforma d'observació superior té una zona exterior amb un terra de vidre amb un gruix de 3,8 cm.

## Referències

* ↑ «Oriental Pearl Tower». Sunspire Photography, 13-07-2014.
# La màscara negra

La màscara negra (títol original: Hak hap) és una pel·lícula de Hong Kong dirigida per Daniel Lee, produïda per Tsui Hark i estrenada l'any 1996. Ha estat doblada al català.

## Argument

Bibliotecària de dia, màscara negra de nit. Després d'haver format part d'una esquadra d'elit de l'exèrcit, el 701, Tsui s'ha escapolit just abans de la supressió del grup. Aquests súpers soldats han estat modificats per no sentir el dolor i esdevenir verdaderes màquines de matar. Alguns anys més tard, alguns membres del 701 reapareixen i decideixen d'abassegar el mercat criminal de Hong Kong. Sol Tsui pot oposar-s'hi.

## Repartiment

* Jet Li: Tsui Chik / Black Mask
* Lau Ching-wan: Inspector 'Rock' Shek
* Karen Mok: Tracy Lee
* Françoise Yip: Yuek-Lan
* Kong Lung: comandant Hung
* Anthony Wong: King Kau
* Xiong Xin-xin: Jimmy Jimmy
* Ellis Winston: Membre de la unitat 701
* Mike Lambert: Membre de la unitat 701
* Moses Chan: Membre de la unitat 701
* Russ Price: Rocket
* Chung King-fai: Comissari de policia

## Premis i nominacions

* Nominació al premi de les millors coreografies (Yuen Woo-ping), millor direcció artística (Eddie Ma i Bill Lui) i millor vestuari i maquillatge (William Fung i Mabel Kwan), en els premis Hong Kong Film 1997.

## Al voltant de la pel·lícula

* Destacar que Karen Mok, que interpreta el personatge de Tracy al film canta igualment la cançó de final 比夜更黑 (Més negre que la nit).
* Existeix diverses versions del film, als Estats Units la versió del llargmetratge ha estat fortament retocada, amb escenes tallades i una banda sonora totalment refeta substituint l'original per hip-hop. A Hong Kong existeixen dues versions, una versió censurada menys violenta i una altra, de no censurada. La versió Taiwanesa té aproximadament 100 segons més.

## Referències

* ↑ «La màscara negra». esadir.cat.
* ↑ «Hak hap». Allociné.